**ΦΙΛΟΛΟΓΟΣ**

**ΣΥΛΛΟΓΟΣ ΑΠΟΦΟΙΤΩΝ ΦΙΛΟΣΟΦΙΚΗΣ ΣΧΟΛΗΣ Α.Π.Θ.**

 Μπρούφα 12, 546 41 Θεσσαλονίκη

 Τηλ. & fax 2310 888035

Ιστοσελίδα: [www.philologos.gr](http://www.philologos.gr)

Ηλεκτρονική διεύθυνση: filologos1962@yahoo.gr

**ΠΑΙΔΑΓΩΓΙΚΑ ΕΡΓΑΣΤΗΡΙΑ**

Θα λειτουργήσει τμήμα 20 περίπου ατόμων στο **Σπίτι του «Φιλολόγου»** (Μπρούφα 12) με θέματα παιδαγωγικά – φιλολογικά, για φιλολόγους μέλη του Συλλόγου που θα επιλεγούν με βάση τη σειρά κατάθεσης της ηλεκτρονικής αίτησής τους. Σε όσους παρακολουθήσουν όλη τη σειρά θα δοθεί βεβαίωση.

Επιμορφωτικό σεμινάριο συνολικά 9 ωρών με θέμα «**Η διδασκαλία της στρατηγικής του μορφολογικού τεμαχισμού» με επιμορφώτρια την κ. Άννα Αναστασιάδη-Συμεωνίδη, ομότιμη καθηγήτρια της Φιλοσοφικής Σχολής του Α.Π.Θ., αντιπρόεδρο του «Φιλολόγου»:**

**- 8 Μαρτίου, Τετάρτη, ώρα 6.00΄– 9.00΄ μ.μ.**

**-15 Μαρτίου, Τετάρτη, ώρα 6.00΄– 9.00΄ μ.μ.**

**-22 Μαρτίου, Τετάρτη, ώρα 6.00΄– 9.00΄ μ.μ.**

Η διδασκαλία της στρατηγικής του μορφολογικού τεμαχισμού

Η διδασκαλία της στρατηγικής του μορφολογικού τεμαχισμού κρίνεται απαραίτητη για την αποτελεσματικότερη διδασκαλία της νεοελληνικής γλώσσας ως μητρικής, ως δεύτερης και ως ξένης γλώσσας. Ο μορφολογικός τεμαχισμός, η ανάλυση δηλαδή μιας λέξης σε σημασιακά αναγνωρίσιμα τεμάχια (μορφήματα), αποτελεί σημαντική στρατη-γική διδασκαλίας του λεξιλογίου και της ορθογραφίας. Τεμαχίζονται με τον ίδιο τρόπο λέξεις που έχουν το ίδιο τέρμα, λ.χ. *προεδριλίκι* και *δασκαλίκι*, *ορισμός* και *ανθρωπισμός*, *μαγιάτικος* και *μπαγιάτικος*, ή την ίδια αρχή, λ.χ. *εξέπεμψα* και *εξέτασα*, *υπέρυθρος* και *υπέρλευκος;*

Θα εστιάσουμε στις αρχές ανάλυσης που οδηγούν σε συνεπή μορφολογικό τεμαχισμό, θα δοθεί έμφαση στις παραγωγικές καταλήξεις (επιθήματα) και στα αχώριστα μόρια (προθήματα) και θα δοθούν πολλά παραδείγματα.